Ankomst: Hvordan kommer man fra flyplassen til London sentrum?
Den raskeste måten man kommer seg fra Gatwick lufthavn til London sentrum på, er med toget. Gatwick Express-toget bruker bare rundt 30 minutter inn til sentrum av London og koster cirka 20 GBP per vei (rundt 220 NOK). Det billigste alternativet er flybussene, men disse bruker i blant tre ganger så lang tid på samme strekning. Prisen varierer veldig og ligger på cirka 2-12 GBP (omtrent 20-130 NOK) per vei. Det går også an å ta taxi til sentrum av London. Taxi er ganske kostbart, og fra Gatwick til byen koster det som regel rundt 70 GBP (cirka 760 NOK). Det tilbys også en rekke andre sjåfør-tjenester som kan bestilles via applikasjoner eller på nett.